#CulturaViva 3 posa en valor l'art urbà de Gandia
09 novembre 2021

## #CulturaViva 3 posa en valor l'art urbà de Gandia09 novembre 2021Última actualització: 09 novembre 2021

![](../gestion/img/7f276dc4f0cbcb39dce3f20468a51473b27aaee0ee5f75bf2cb7e8ed5464e965.jpg)  
  

El **regidor de Cultura, Nahuel González**, acompanyat del **coordinador del Serpis Urban Art Project, Eloi Àngel**, ha comparegut aquest matí en roda de premsa per a presentar el tercer i darrer vídeo que promociona l’art urbà a Gandia a través de la campanya de difusió de #CulturaViva Gandia, un projecte que es va encetar enmig de la crisi sanitària per a difondre i impulsar les diferents disciplines artístiques amb què compta la nostra ciutat, a proposta del també creat Consell de Reactivació Cultural local

Així, després de la dansa i del teatre, és el torn de l’art urbà, “_un sector invisibilitzat en moltes ciutats que a Gandia hem aconseguit referenciar i situar com un element important de la nostra cultura”_ ha expressat González, qui ha destacat que la peça no només mostra els murals de la ciutat, sinó també “_la llarga història que té aquesta disciplina artística a Gandia, amb diferents elements i una identitat pròpia_” reconeguda en l’àmbit turístic que, a més, “_serveix per a reivindicar temàtiques socials_” i per a envoltar els carrers de la ciutadania amb una “_bellesa paisatgística que compta amb una acceptació extraordinària_”.

El vídeo també posa en valor als i les artistes com les artífexs que han donat vida als murals que embelleixen i revitalitzen els carrers de Gandia (més de 25), entre els quals apareixen alguns com el mateix Eloi Àngel, Sergio Terrones, Alba Fabre Sacristán, Vicent Faus, Amanda Gwendoline i Raquel Ruiz.

D’altra banda, el responsable de Cultura ha reivindicat el recorregut de l’art urbà a Gandia, que ja comptava amb aquest abans de comptar amb el suport institucional de l’Ajuntament a través del programa Serpis Urban Art Project, gràcies a iniciatives com les trobades Festival Pixaví o Festival PaRedes, per exemple, i ha agraït el suport del Govern de Gandia a aquest departament, el treball del col·lectiu artístic i la producció del vídeo, a més d’anunciar la projecció de més murals els pròxims mesos.

En la seua intervenció, Àngel ha manifestat que aquest vídeo és el colofó d’un treball que es va iniciar fa quatre anys i ha remarcat que els murals constitueixen “_un museu al carrer per a la gent_”, perquè cadascú els interprete des de la seua llibertat.

De nou, l’audiovisual ha estat dirigit i produït per Jordi Estevan i Julián López, de Delta Productora.

[Cultura Viva Gandia 3: l'art urbà](https://www.youtube.com/watch?v=ZIwHcDMBRrk&t=73s)

Vídeo 1 de difusió de la dansa: [https://www.youtube.com/watch?v=GL1UIwXv2Co](https://www.youtube.com/watch?v=GL1UIwXv2Co).

Vídeo 2 de difusió del teatre: [https://www.youtube.com/watch?v=d9MlfmrLqCE&t=3s](https://www.youtube.com/watch?v=d9MlfmrLqCE&t=3s). 

[Twittear](https://twitter.com/share)